Kiøbenhavns Postrytter, 1790-06-07
Petersburg, den 18 Maji. Bilaget til Dagens Hoftidende leverer 9 Rapporter fra den commanderende General over vor Finnske Armee, Greve von Soltikow.: 1) om Affairen den 30te April ved Pardakosky og Kernikosky, hvor vore Tropper angrebe Fienden. Vel maatte de trække sig tilbage, men dette skeede i den bedste Orden, og saaledes, at vi ikke mistede een Mand derved. J Træfningen mistede vi 3 Officerer og 194 Underofficerer og Gemene. Generallieutenanten, Prindsen af Anhalt Bernburg, og Brigaderen Baykow bleve saarede, og døde kort derefter, desuden bleve 18 Officerer og 285 Underofficerer og Gemene saarede. Med Vished kan man ikke angive de Dødes Antal paa Fiendens Side; men efter vore Troppers mange igientagne hæftige Angreb kan man uden Betænkning paastaae, at Fiendens Forliis maa have været meget større end voxt. Vi have gjort 1 Officeer og 16 Gemene til Fanger. 2) om Affairen ved Julikon, paa høyre Side af Nyslott. Vore Tropper omringede sammesteds 1000 Mand fiendtlige Tropper, som ikke forsvarede sig længe, men flygtede i største Uorden til Lands og Vands. Fienden maa ved denne Leylighed have liidt et betydeligt Forliis, Vi toge 41 Mand til Fanger, erobrede 1 Kanon, og opbrændte 2 store og 10 smaa Kanoneerchalupper. Et Proviant og Fourage Magazin blev ligeledes ødelagt. Vi mistede ey en eneste Mand, og havde kun 4 Saarede, 3) Den 5te Maji gik Generallieutenant Rumsen ved Memela over Kymenefloden, bemægtigede sig de fiendtlige Batterier, erobrede 12 Kanoner, og tog 2 Staabsofficerer, 3 Oberofficerer, og et anseeligt Antal Underofficerer og Gemene til Fanger. 4) Den 3die Maji recognoscerede Kongen af Sverrig i egen Person, med endeel Officerer, 1500 Mand og 2 Kanoner, fra Walkiola lige til Landsbyen Taikola, rykkede ind i sidstmeldte Bye, og tvang vor Kosak=Piquet til at trække sig tilbage. Men da Fienden saae, at Veyen var paa de fleeste Stæder ubeqvem for Artilleriet, fandt han det raadeligst at gaae tilbage igien til Walkiola. Derefter besatte Generalmajor Denisow alle Naboestæderne og Taikola selv med Kosak-Piquetter, og angreb den 5te Maji Fienden, som strax paa to Sider trak sig tilbage, og stak en Broe i Brand. Vor General tog en Omvey, mødte Fienden ved Landsbyen Sarend, tvang ham til en Træfning, drev ham uden synderlig Modstand paa Flugten, gjorde hans hele Bagage til Bytte, og besatte Grændserne, som Fienden maatte forlade, med sit Mandskab. Vi toge 9 Mand til Fanger, og fik 15 blesserte tilbage, som den 30te April vare faldne i Fiendens Hænder. Fienden havde 150 Døde og Saarede, vi derimod ikkun 15 Døde og 44 Saarede. 5) Oberst Aurep havde faaet et Nys om, at Fienden ventede en Forstærkning, og at han den 5te Maji havde foresat sig at bestorme Pomalasund. Obersten kom Fienden i Forkiøbet, og ham den 4de Maji om Aftenen ud fra 7 Batterier, og opbrændte Casernerne, Krudtvognene, samt al Provianten og Fou ragen. Denne paa begge Sider hidsige Træfning vedvarede i 8 Timer. Endelig trak Fienden sig med sine 1200 Mand og sit Artillerie, der bestod af 9 Kanoner, tilbage til en Redoute, hvor han forsvarede sig tappert. Vor Oberst gik ligeledes tilbage til sin Post, efterat have taget 15 Mand til Fange, og nedsablet 200 paa Valpladsen. Vi mistede i Officeer og 42 Gemene; og havde 101 Saarede, nemlig 9 Officerer og 92 Underofficerer og Gemene. 6) Omtrent paa samme Tid foretog General Numsen sig at drive Fienden fra Kymeneflodens høyre Strandbredde, og lod den ved Korpis afbrændte Broe istandsætte Fienden søgte forgiæves at hindre vore Tropper fra at udføre dette Arbeyde. De kom lykkeligen over, sloge Fienden, og forfulgte ham paa en Strækning af 13 Werster, hvor der igien blev en Broe afbrændt. Ved denne Affaire havde vi 70 Døde og Saarede. Fiendens Forliis maa være meget større, da vi have begravet 170 Mand, og taget 22 til Fanger. De øvrige 3 Skarmydseler forefaldt ved Herveskasky, ved Broda, og paa Veyen til Elima, hvor Fordelen paa alle 3 Stæder blev paa vor Side. Endelig melder ogsaa dette bilag om det forulykkede Angreb, den svenske Flaade foretog sig imod de paa Rheden for Reval liggende Orlogskibe. Vore Skibe aabnede Kanonaden med saadan Eftertryk, at Fienden med et stort Forliis maatte flygte. Det svenske Skib Prinds Carl paa 64 Kanoner lod sit Flag falde, heisede Hds. Keyserl. Majestæts Flag, og overgav sig. Desuden stødte to andre Skibe paa en Sandbanke, ikke langt fra Øen Wulf. Resten af den fiendtlige Flaade trak sig tilbage til Nargen.